Държавен вестник, бр. 6, 2016 г., стр. 91

БРОЙ  6	
Д Ъ Р Ж А В Е Н  В Е С Т Н И К 	
СТР.  91  
Допълнителна разпоредба
§ 77. (1) С тази наредба се въвеждат раз-
поредби на Директива 2010/31/ЕС на Евро-
пейския парламент и на Съвета от 19 май 
2010 г. относно енергийните характеристики 
на сградите (ОВ, L 153/13 от 18 юни 2010 г.).
(2) Наредбата е преминала процедурата за 
обмен на информация в областта на техниче-
ските регламенти по реда на Постановление 
№ 165 на Министерския съвет от 2004 г. за 
организацията и координацията на обмена 
на информация за технически регламенти 
и правила за услуги на информационното 
общество и за установяване на процедурите, 
свързани с прилагането на някои национални 
технически правила за продукти, законно 
предлагани на българския пазар (ДВ, бр. 64 от 
2004 г.), с което е въведена Директива 98/34/
ЕС, изменена с Директива 98/48/ЕС.
Преходни и заключителни разпоредби
§ 78. (1) Наредбата се прилага за инвес-
тиционни проекти, за които производството 
по одобряване и производството по издаване 
на разрешение за строеж започват след вли-
зането є в сила.
(2) За започнато производство по одобря-
ване на инвестиционен проект и издаване на 
разрешение за строеж се счита датата на вна-
сяне на инвестиционния проект за одобряване 
от компетентния орган. За започнато произ-
водство се счита и наличието на съгласуван 
идеен инвестиционен проект.
§ 79. Наредбата влиза в сила три месеца 
след обнародването є в „Държавен вестник“.
За министър на регионалното развитие 
и благоустройството: 
Николай Нанков
За министър на енергетиката: 
Жечо Станков
24
ВЪРХОВЕН  
АДМИНИСТРАТИВЕН СЪД
РЕШЕНИЕ № 7707 
от 25 юни 2015 г.
по административно дело № 1132 от 2015 г.
Върховният административен съд на Репуб­
лика България – седмо отделение, в съдебно 
заседание на шести април две хиляди и пет­
надесета година в състав: председател: Таня 
Вачева, членове: Соня Янкулова, Мирослава 
Керимова, при секретар Боряна Георгиева 
и с участието на прокурора Любка Стамова 
изслуша докладваното от съдията Соня Ян-
кулова по адм. дело № 1132/2015.
Производството е по чл. 185 и сл. от Ад-
министративнопроцесуалния кодекс (АПК).
Образувано е по жалба на сдружение „На-
ционално сдружение на частните болници“, 
седалище и адрес на управление гр. София, 
бул. Княз Ал. Дондуков 115А, ет. 3, офис 18, 
„Сдружение общински болници в България“, 
седалище и адрес на управление гр. Плевен, 
ул. Княз Ал. Батенберг І № 7, и на сдружение 
„Център за защита правата в здравеопазва-
нето“, седалище и адрес на управление гр. 
София, ул. Шипка 13, ет. 1, ап. 3, срещу На-
редба № 15 от 28.07.2014 г. за утвърждаване 
на медицински стандарт „Ревматология“.
І. Становища на страните:
1. Жалбоподателите – сдружение „На-
ционално сдружение на частните болници“, 
„Сдружение общински болници в България“ 
и сдружение „Център за защита правата в 
здравеопазването“, считат Наредба № 15 от 
28.07.2014 г. за утвърждаване на медицински 
стандарт „Ревматология“ (Наредба № 15) за 
незаконосъобразна. Излагат доводи за наличие 
на правен интерес от оспорване на наредбата, 
породен от целите на сдруженията. 
Считат, че оспорената Наредба № 15 е 
постановена в нарушение на административно­
производствените правила, съдържа множество 
текстове, които противоречат на нормативни 
актове от по-висок ранг, и e в несъответствие 
с целта на закона. Считат, че министърът 
на здравеопазването разширил обхвата є в 
нарушение на законовата делегация. 
В нарушение на чл. 10, ал. 2 от Закона за 
нормативните актове (ЗНА) два от четирите 
параграфа на заключителните разпоредби 
приповтарят по смисъл текстове на отмене-
ната наредба. Наред с това те се занимават 
с изключения и частни случаи. Поради това 
считат, че не е било налице основание за 
отмяна на наредбата и приемането на нова, 
а само изменение на съществуващата. 
В нарушение на чл. 28, ал. 2 ЗНА министъ-
рът на здравеопазването не изготвил мотиви, 
които да съдържат „очакваните резултати от 
прилагането, включително финансовите, ако 
има такива“. В приложението на наредба-
та – Медицински стандарт „Ревматология“, 
раздел ІІІ „Изисквания за осъществяване на 
специалността „Ревматология“ в структури от 
ІІ ниво на компетентност в болнични лечебни 
заведения“, т. 1.3 и 1.4, се въвеждат изисква-
ния за притежаване на собствени отделения 
по образна диагностика и по физикална и 
рехабилитационна медицина. В мотивите и в 
доклада за приемане на наредбата не се съдър-
жа каквато и да било оценка на очакваните 
финансови и други резултати от въвеждането 
на това изискване. Сочат, че собствеността 
сама по себе си не е критерий за качеството 
на медицинската услуга, а именно то трябва 
да бъде предмет на един медицински стандарт. 
Вменяването на задължението на лечебните 
заведения за поддържане на скъпа медицин-